Kakawin Nāgarakṛtâgama/Pupuh 95
Pupuh 95 – Sajenising Dhṛti 

1. 
a. purih ing awan lanenalĕh ing adyah akikuk i ḍusun 
b. arĕtu kurang prahāsana kumul kuna ring ujar arūm 
c. dugaduga sātya sādhu juga sih lalis ika matilar 
d. mapa karikāpa don wruh ika ring Smarawidhi wiphalā

2. 
a. karaṇanikānapih wiṣaya tan karaktan ing ulah 
b. wuta tuli tan wru lagrinīnalĕhning alara katilar 
c. pawara-warah mahāmuni dudūga rinĕgĕp i hati
d. pijĕr angiwö kriyādwaya matangya tan umur atilar

3. 
a. lĕkas ika tan pahi mwang atapêng giriwana manusup 
b. agaway umah pahoman asĕnöt jĕnĕk amati tutur
c. kamala natarnya len asana tanduran ika maruhur 
d. kamalasana ywa nāma ni sampun alawas amatĕk

Nāgarakṛtâgama
Kakawin Nāgarakṛtâgama